b'\n_START_ARTICLE_\nRonald Dorsey\n_START_SECTION_\nPelaajaura\n_START_PARAGRAPH_\nDorsey aloitti ammattilaisuransa kaudella 2005\xe2\x80\x932006 I-divisioonassa pelanneesta Kauhajoen Karhusta. H\xc3\xa4n oli 23,0 pisteen keskiarvolla sarjan kolmanneksi paras korintekij\xc3\xa4. Lis\xc3\xa4ksi h\xc3\xa4n otti ottelua kohti 7,7 levypalloa ja antoi 1,5 koriinjohtanutta sy\xc3\xb6tt\xc3\xb6\xc3\xa4. Dorseyn riistokeskiarvo 3,0 riitti sarjan riistotilaston voittoon. Karhu sijoittui I-divisioonassa kolmanneksi ja p\xc3\xa4\xc3\xa4si siten SM-karsintasarjaan. Karsintasarjassa Dorsey pelasi 19,8 pisteen, 6,0 levypallon, 3,5 sy\xc3\xb6t\xc3\xb6n ja 2,3 riiston keskiarvoilla._NEWLINE_Kauden 2006\xe2\x80\x932007 Dorsey pelasi liettualaisessa KK Nept\xc5\xabnasissa Liettuan koripalloliigaa ja Baltian liigaa. Kaudeksi 2007\xe2\x80\x932008 h\xc3\xa4n siirtyi ranskalaiseen SPO Rouen Basketiin pelaamaan Ranskan p\xc3\xa4\xc3\xa4sarjan alempaan divisioonaan (Pro B:hen). Dorsey pelasi my\xc3\xb6s kaudella 2008\xe2\x80\x932009 ylemp\xc3\xa4\xc3\xa4n divisioonaan (Pro A:han) nousseessa Rouenin joukkueessa.'